
Nr. 
Raport de specialitate
privind aprobarea Actului Adițional nr. 11 la  Contractul de Delegare a Gestiunii Serviciului de alimentare cu apă şi de canalizare  încheiat între Asociația de Dezvoltare Intercomunitară Apă ”ADIA Ilfov”, în numele și pe seama UAT membre, în calitate de Delegatar și  APĂ-CANAL ILFOV S.A., în calitate de Delegat (Operator) pentru modificarea Strategiei Tarifare cuprinsă în art. 36 din Contractul de Delegare

     Având în vedere adresa Societății de Dezvoltare Intercomunitară Apă “ ADIA ILFOV “ nr. 25 /13.02.2025 înregistrată la Primăria comunei Cornetu, județul Ilfov sub nr. 5593/ 17.02.2025, prin care ni se comunică necesitatea emiterii unei Hotărâri de Consiliu Local în vederea  aprobării Actului Adițional nr. 11 la  Contractul de Delegare a Gestiunii Serviciului de alimentare cu apă şi de canalizare încheiat între Asociația de Dezvoltare Intercomunitară Apă ”ADIA Ilfov”, în numele și pe seama UAT membre, în calitate de Delegatar și  APĂ-CANAL ILFOV S.A., în calitate de Delegat (Operator) pentru modificarea Strategiei Tarifare cuprinsă în art. 36 din Contractul de Delegare nr. 131/09.11.2009.

În conformitate cu prevederile art. 43 din Legea serviciilor comunitare de utilităţi publice nr. 51/2006;
     “(1) Finanţarea cheltuielilor curente pentru furnizarea/prestarea serviciilor de utilităţi publice, precum şi pentru întreţinerea, exploatarea şi funcţionarea sistemelor aferente se realizează pe criterii economice şi comerciale; mijloacele materiale şi financiare necesare desfăşurării activităţilor specifice fiecărui serviciu se asigură prin bugetele de venituri şi cheltuieli ale operatorilor şi, după caz, din alocaţii bugetare. 
    (2)  Veniturile operatorilor se constituie prin încasarea de la utilizatori, sub formă de preţuri sau tarife, a sumelor reprezentând contravaloarea serviciilor furnizate/prestate şi, după caz, din alocaţii de la bugetele locale, cu respectarea următoarelor principii: 
a) asigurarea autonomiei financiare a operatorului;
b) asigurarea rentabilităţii şi eficienţei economice;
c) asigurarea egalităţii de tratament al serviciilor de utilităţi publice în raport cu alte servicii publice de interes general;
d) recuperarea în totalitate de către operatori a costurilor furnizării/prestării serviciilor, cu excepţia situaţiilor în care aceştia furnizează/prestează serviciile de utilităţi publice în baza unui contract de concesiune. 
(3) Preţurile şi tarifele aferente serviciilor de utilităţi publice se fundamentează, cu respectarea metodologiei de calcul stabilite de autorităţile de reglementare competente, pe baza cheltuielilor de producţie şi exploatare, a cheltuielilor de întreţinere şi reparaţii, a amortismentelor aferente capitalului imobilizat în active corporale şi necorporale, a costurilor pentru protecţia mediului, a costurilor financiare asociate creditelor contractate, a costurilor derivând din contractul de delegare a gestiunii, şi includ o cotă pentru crearea surselor de dezvoltare şi modernizare a sistemelor de utilităţi publice, precum şi o cotă de profit.
(4) Stabilirea, ajustarea şi modificarea preţurilor şi tarifelor serviciilor de utilităţi publice se fac cu respectarea metodologiilor de calcul elaborate de autorităţile de reglementare competente.
(5) Preţurile şi tarifele pentru plata serviciilor de utilităţi publice se propun de operatori şi se stabilesc, se ajustează sau se modifică prin hotărâri ale autorităţilor deliberative ale unităţilor administrativ-teritoriale ori, după caz, ale asociaţiilor de dezvoltare intercomunitară având ca scop serviciile de utilităţi publice, în condiţiile legilor speciale, cu respectarea metodologiilor elaborate de autoritatea de reglementare competentă.

 (6) În cazul gestiunii delegate, litigiile cu privire la stabilirea, ajustarea sau modificarea preţurilor şi/sau tarifelor intervenite între autorităţile administraţiei publice locale şi operatori sau între asociaţiile de dezvoltare intercomunitară cu obiect de activitate serviciile de utilităţi publice şi operatori, după caz, se soluţionează de instanţele de judecată competente potrivit legii. 
(7) Preţurile, tarifele şi taxele speciale stabilite şi practicate cu încălcarea dispoziţiilor prezentei legi sunt nule de drept, iar sumele încasate necuvenit şi constatate ca atare de către autorităţile de reglementare se restituie utilizatorilor de la care au fost colectate sau la bugetele locale, după caz
 (8) Pentru prestarea unor servicii conexe serviciilor de utilităţi publice, cum sunt eliberarea acordurilor şi avizelor, verificarea documentaţiilor tehnico-economice, expertizele tehnice, service-ul instalaţiilor de utilizare şi altele asemenea, tarifele şi taxele se fundamentează pe tipuri de lucrări sau servicii prestate de operatori şi se aprobă prin hotărâri ale autorităţilor deliberative ale unităţilor administrativ-teritoriale ori, după caz, ale asociaţiilor de dezvoltare intercomunitară cu obiect de activitate serviciile de utilităţi publice, în numele şi pe seama unităţilor administrativ-teritoriale membre. Aceste servicii se facturează şi se încasează separat de către operatori/operatorii regionali.
 (9) Operatorii au dreptul de a propune autorităţii administraţiei publice locale tarife compuse, care cuprind o componentă fixă, proporţională cu cheltuielile necesare pentru menţinerea în stare de funcţionare şi pentru exploatarea în condiţii de siguranţă şi eficienţă a sistemelor de utilităţi publice, şi una variabilă, în funcţie de consumul efectiv înregistrat de dispozitivele de măsurare-înregistrare montate pe branşamentele utilizatorilor, în punctele de delimitare a instalaţiilor. Tarifele compuse se fundamentează luându-se în considerare ponderea costurilor fixe şi a celor variabile în cheltuielile anuale şi se stabilesc în conformitate cu metodologia elaborată de autoritatea de reglementare competentă. “

   Strategia tarifară trebuie să asigure, pe de o parte, sursele necesare pentru operare, dezvoltare, modernizare şi/sau bază-suport a contractării de credite rambursabile ori partial rambursabile, iar pe de altă parte, să nu se depăşească limitele de suportabilitate ale populaţiei.
   Structura tarifelor şi nivelele de tarifare trebuie să descurajeze risipa şi consumul în exces şi trebuie să fie stabilite ţinând cont de gradul de suportabilitate al consumatorilor. În cazul în care gradul de suportabilitate al consumatorilor nu permite stabilirea unor preţuri şi tarife faţă de aceştia, care să acopere toate elementele prevăzute mai sus, Operatorul și Asociația de Dezvoltare Intercomunitară vor cădea de acord asupra diminuării diferițelor elemente de cost, astfel încât echilibrul financiar al operatorului să fie menţinut şi utilizatorii să plătească preţuri şi tarife la gradul de suportabilitate.
   Asociația de Dezvoltare Intercomunitară și Operatorul pot conveni să stabilească prețurile și tarifele la gradul de suportabilitate general recomandat de instituțiile UE fară nici o altă fundamentare, în vederea generării surselor de finanțare proprii maxime necesare funcțonării, întreținerii, reabilitării, modernizării și extinderii infrastructurii, echipamentelor și utilajelor aferente serviciilor prestate.
    Contractul de delegare precizează la art. 36 faptul că ajustările reale stabilite în cadrul contractului de delegare reprezinta o estimare a tarifelor minime necesare luând în considerare evoluția viitoare a costurilor de operare și impactul proiectului de investiții finanțat din fonduri de coeziune (versiunea preliminară). Aceste tarife pot suferi ajustări sau modificări în funcție de urmatoarele elemente:
- condiționalitatile incluse în contractul de finanțare pentru obținerea finanțării din fonduri de coeziune sau de la bugetul de stat;
[bookmark: _GoBack]- condiționalitatile incluse în contractul de împrumut pentru co-finanțarea proiectului finanțat din fonduri de coeziune;
- rezultatele proiecțiilor financiare.
- impactul strategiilor viitoare de investiții în conformitate cu master planul.
   În data de 11.02.2025 A.N.R.S.C. a transmis scrisoarea nr. 1376, prin care solicită includerea noii strategii tarifare pentru perioada 2025–2030 în contractul de delegare prin act adițional.
     Potrivit celor de mai sus  considerăm că sunt întrunite condiţiile de oportunitate şi legalitate pentru înscrierea pe ordinea de zi a şedinţei Consiliului Local Cornetu, Judeţul Ilfov a proiectului de hotărâre privind aprobarea Actului Adițional nr. 11 la  Contractul de Delegare a Gestiunii Serviciului de alimentare cu apă şi de canalizare  încheiat între Asociația de Dezvoltare Intercomunitară Apă ”ADIA Ilfov”, în numele și pe seama UAT membre, în calitate de Delegatar și  APĂ-CANAL ILFOV S.A., în calitate de Delegat (Operator), pentru modificarea Strategiei Tarifare cuprinsă în art. 36 din Contractul de Delegare.

Întocmit,
Consilier,
Marinescu Victorița










    
        Având în vedere adresa dumneavoastră înregistrată la Primăria comunei Cornetu sub nr. 14.424/30.08.2024, vă comunicăm faptul că nu putem da curs solicitării dumneavoastră întrucât în evidențele Primăriei comunei Cornetu figurați cu locuință în suprafață de 100m2, teren extravilan în suprafață de 626m2, iar potrivit anchetei sociale efectuate în data de 25.09.2024 rezultă că dețineți locuință.
Cu stimă,  


Secretar general,
Vasilescu Daniela

